Ministru kabineta rīkojuma projekta

**„Par valsts nekustamā īpašuma Aleksandra ielā 13, Daugavpilī, pārdošanu”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts nekustamā īpašuma Aleksandra ielā 13, Daugavpilī, pārdošanu” (turpmāk – rīkojuma projekts) sagatavots, lai, ievērojot Publiskas personas mantas atsavināšanas likumā ietverto tiesisko regulējumu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu Aleksandra ielā 13, Daugavpilī, kas nav nepieciešams valsts pārvaldes funkciju nodrošināšanai un tā pārvaldīšana nes zaudējumus, līdz ar to, lietderīgākais nekustamā īpašuma izmantošanas veids ir tā atsavināšana. Rīkojuma projekts stājas spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 9.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē **nekustamo īpašumu** (nekustamā īpašuma kadastra Nr.0500 011 1623) – zemes vienību (zemes vienības kadastra apzīmējums 0500 011 1623) un būvi (būves kadastra apzīmējums 0500 011 1623 001) ­– **Aleksandra ielā 13, Daugavpilī** (turpmāk – nekustamais īpašums).Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr.100000112375 (turpmāk – Zemesgrāmata), lēmuma datums: 10.02.2012.; 15.10.2020. (precizēts zemes vienības kadastra apzīmējums).Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) nekustamā īpašuma sastāvā ietilpst zemes vienība (zemes vienības kadastra apzīmējums 0500 011 1623 ) ar kopējo platību 4088 m2 un būve - mazgātava (būves kadastra apzīmējums 0500 011 1623 001). Atbilstoši NĪVKIS datiem nekustamā īpašuma kadastrālā vērtība uz 2021.gada 1.janvāri ir 25758 *euro* (zemes vienībai: 8948 *euro,*  būvei: 16810 *euro*).Zemes vienībai noteiktais lietošanas mērķis: 0901 – Izglītības un zinātnes iestāžu apbūve. Būves kopējā platība – 1038,6 m2, galvenais lietošanas veids: 1251 - Rūpnieciskās ražošanas ēkas.Saskaņā ar ierakstiem Zemesgrāmatas nodalījumā, uz nekustamo īpašumu reģistrēti šādi apgrūtinājumi:* Nostiprināts ceļa servitūts par labu nekustamam īpašumam Kiheļbekera iela 38, Daugavpils (zemesgrāmatas nodalījuma Nr.100000111125) un nekustamam īpašumam ar kadastra Nr.0500 011 1625, 301 m² platībā;
* Nostiprināts ceļa servitūts par labu nekustamam īpašumam Možaiska iela 192, Daugavpils (zemesgrāmatas nodalījuma Nr.100000112246) un nekustamam īpašumam ar kadastra Nr.0500 011 1627, 41 m² platībā;
* Īpašums atrodas Daugavpils pilsētas pilsētbūvniecības pieminekļa teritorijā, Daugavpils cietoksnis ar priekštilta nocietinājumu. 4088 m² platībā;
* Īpašumā atrodas aizsargājama būve ar kadastra Nr. 0500 011 1623 001;
* 0,4 kV elektrisko tīklu gaisvadu līnijas aizsargjosla. 40 m² .

Atbilstoši NĪVKIS datiem zemes vienībai noteiktie apgrūtinājumi:* ceļa servitūta teritorija 0,0301 ha platībā;
* ceļa servitūta teritorija 0,0041 ha platībā;
* arhitektūras un pilsētbūvniecības pieminekļa teritorija un objekti 0,4088 ha platībā;
* arhitektūras un pilsētbūvniecības pieminekļa teritorija un objekti 0.00 ha platībā.

Atbilstoši NĪVKIS datiem nekustamā īpašuma sastāvā esošajai būvei (būves kadastra apzīmējums 0500 011 1623 001) noteikts apgrūtinājums: vietējas nozīmes kultūras pieminekļa teritorija un objekti.Nekustamā īpašuma sastāvā esošā būve ir valsts aizsargājams vietējās nozīmes arhitektūras piemineklis “Ēka Nr.37” (valsts aizsardzības Nr.4712), kas iekļauts valsts aizsargājamo kultūras pieminekļu sarakstā ar Latvijas Republikas Kultūras ministrijas 1998.gada 29.oktobra rīkojumu Nr.128 “Par Valsts aizsargājamo kultūras pieminekļu sarakstu”. Arhitektūras piemineklis “Ēka Nr.37” ir valsts nozīmes arhitektūras pieminekļa Daugavpils cietokšņa apbūve (valsts aizsardzības Nr.4687) daļa un atrodas valsts nozīmes pilsētbūvniecības pieminekļa Daugavpils cietoksnis ar priekštilta nocietinājumu (valsts aizsardzības Nr.7428) teritorijā.Daugavpils pilsētas domes Pilsētplānošanas un būvniecības departaments pēc nekustamā īpašuma apsekošanas 2015.gada 25.augustā izsniedza atzinumu Nr.3-8/247, kurā atzīts, ka būve kopumā neatbilst būvju būtiskajām prasībām, kas noteiktas Būvniecības likuma 9.pantā, ir avārijas stāvoklī, un izdeva norādījumus nekavējoties novērst ēkas bīstamību, nepieļaut ķieģeļu un citu ēkas daļu fragmentu krišanu uz iedzīvotājiem pieejamo teritoriju blakus ēkai, sakārtot būvi. Būves bīstamības novēršanai VNĪ 2016.gadā veikusi būves daļējas sakārtošanas un daļējas konservācijas darbus (ēkas 1.stāva logu un durvju ailu aizmūrēšana, aizsargtīkla stiprināšana pie ēkas fasādes bīstamās vietas, esošo avārijas ventilācijas šahtu konstrukcijas demontāža jumta segumā, nokareno bīstamo ķieģeļu karnīzes demontāža u.c.), kuru izmaksas sastāda 5568,82 *euro* (bez pievienotās vērtības nodokļa). 2017.gadā ir aprēķinātas būves pilnas konservācijas provizoriskas izmaksas - 90 000 *euro* (bez pievienotās vērtības nodokļa).Saskaņā ar Nacionālās kultūras mantojuma pārvaldes (turpmāk – Pārvalde) Latgales reģionālās nodaļas 2018.gada 13.oktobra priekšrakstu Nr.NKMP/2018/14.3-13/4668 “Par valsts aizsargājamā vietējās nozīmes arhitektūras pieminekļa „Ēka Nr.37” Aleksandra ielā 13, Daugavpilī aizsardzības stāvokli”, apsekojot arhitektūras pieminekli “Ēka Nr.37”, konstatēts, ka kopējais ēkas vizuālais iespaids – nepievilcīgs, avārijas stāvoklī esoša ēka, kas degradē unikālās Daugavpils cietokšņa apbūves kopējo kultūrvēsturisko tēlu. Ēkas abās garenfasādēs konstatējami būtiski sarkano ķieģeļu oriģinālsubstances zudumi – fragmentāri izdrupusi profilētā jumta dzega un nozīmīgā apjomā erodē ķieģeļu mūris. Ir veikta logu un durvju ailu aizmūrēšana, bet nav veikti remonta un uzturēšanas darbi, ir apdraudēta un neatgriezeniskiem bojājumiem pakļauta ēkas oriģinālsubstance. Logu un durvju ailu pārsedzes – līmeniskas, konstatējamas dažas caurejošas plaisas ķieģeļu mūrī. Jumta konstrukcijas vietām ir ļoti sliktā stāvoklī – lieliem fragmentiem sabrukušas, ēkas konstrukcijas tiek pakļautas tiešai lietusūdens iedarbībai. Jumta bojājumi, deformācijas (ieliekumi) un caurumi konstatējami visās ēkas jumta plaknēs. Lietusūdens novadīšanas sistēma – zudusi pilnīgi, jumta pārkare ir neliela un nokrišņu ūdens nekontrolēti nokļūst uz ķieģeļu sienām un fasādes apdares elementiem, pakļaujot pastiprinātam erozijas procesam. Ievērojot minēto, Pārvalde, norādījusi uz Finanšu ministrijas pienākumu viena gada laikā no šā administratīvā akta saņemšanas veikt valsts aizsargājamā vietējās nozīmes kultūras pieminekļa “Ēka Nr.37” (valsts aizsardzības Nr.4712) konstrukciju apsekošanu, pieaicinot sertificētu būvinženieri ar pieredzi vēsturisko ēku apsekošanā, atzinuma un risinājumu sagatavošanu kultūras pieminekļa saglabātības stāvokļa uzlabošanai, un veikt neatliekamus ēkas konservācijas pasākumus.Ar Pārvaldes 14.12.2018. Uzziņu Nr. 07-01/6344 par kultūras pieminekļu aizsardzības prasībām atļaujas saņemšanai valsts aizsargājamam kultūras piemineklim noteiktas kultūras pieminekļa aizsardzības prasības nekustamā īpašuma sastāvā esošās būves jumta konstrukciju nojaukšanai un būves konservācijai.Nekustamais īpašums nav iznomāts.Atbilstoši VNĪ rentabilitātes rādītājiem, nekustamā īpašuma rentabilitāte par periodu: 2018.gads – 2020.gada augusts ir negatīva ( - 20477,88 *euro).*Daugavpils pilsētas pašvaldība atteikusies pārņemt nekustamo īpašumu pašvaldības īpašumā: saskaņā ar Daugavpils pilsētas domes Daugavpils cietokšņa saglabāšanas un attīstības padomes 2020. gada 17.jūnija lēmumu (17.06.2020. protokols, 1.§ Nr.72) nekustamais īpašums - bijusī mazgātava; pirtis ir avārijas stāvoklī; ir iegāzies jumts; bojātas iekšējās konstrukcijas; nekustamais īpašums ir vietējās nozīmes piemineklis, līdz ar to nekustamā īpašuma ar ļoti neskaidru attīstības un saglabāšanas perspektīvu pārņemšana sniegtu apgrūtinājumu Daugavpils pašvaldībai, līdz ar to nolemts nekustamo nepārņemt Daugavpils pilsētas pašvaldības īpašumā.Saskaņā ar likuma “Par kultūras pieminekļu aizsardzību” 8.pantu:- ja īpašnieks atsavina valsts nozīmes kultūras pieminekli, valstij ir pirmpirkuma tiesības. Lēmumu par valsts pirmpirkuma tiesību izmantošanu vai atteikšanos no tām pieņem Pārvalde;- aizliegts atsavināt viena kultūras pieminekļa vai pieminekļu kompleksa atsevišķas daļas, kā arī sadalīt vai apvienot zemi, ja tādējādi tiek apdraudēta kultūras pieminekļa saglabāšana.- kultūras pieminekli var atsavināt, ja par nodomu to atsavināt īpašnieks ir paziņojis Pārvaldei, attiecīgās reģionālās nodaļas inspektors, ja tas nepieciešams, ir apsekojis kultūras pieminekli un nākamais tā īpašnieks ir saņēmis Pārvaldes norādījumus par šā kultūras pieminekļa izmantošanu un saglabāšanu un viņam šie norādījumi ir izskaidroti.Saskaņā ar minētā likuma 9.pantu zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu.Atbilstoši VNĪ nekustamo īpašumu portfeļa attīstības stratēģijas pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā. Nekustamais īpašums saskaņā ar VNĪ nekustamā īpašuma portfeļa attīstības stratēģiju 2020.-2022.gadam ir iekļauts atsavināmajā portfelī, kura mērķis ir veikt nekustamo īpašumu atsavināšanu valstij visizdevīgākajā veidā.Ņemot vērā minēto un to, ka nav zināmas valsts funkcijas, kuru nodrošināšanai būtu lietderīgi saglabāt nekustamo īpašumu valsts īpašumā; Daugavpils cietokšņa saglabāšanas un attīstības padome ir lēmusi neatbalstīt nekustamā īpašuma pārņemšanu Daugavpils pilsētas pašvaldības īpašumā, kā arī ņemot vērā nekustamā īpašuma slikto tehnisko stāvokli, optimālākais risinājums ir nekustamā īpašuma virzīšana atsavināšanai. Ievērojot minēto, VNĪ Īpašumu izvērtēšanas komisija 2020.gada 13.augusta sēdē nolēma (prot. Nr.IZKP-20/33, 5.punkts):- noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr.0500 011 1623) Aleksandra ielā 13, Daugavpilī, atsavināšanu;- informēt Pārvaldi par nekustamā īpašuma (kadastra Nr.0500 011 1623) Aleksandra ielā 13, Daugavpilī, atsavināšanu un lūgt izsniegt norādījumus par kultūras pieminekļa izmantošanu un saglabāšanu.Ar 2020.gada 28.septembra vēstuli Nr. 4/2-7/8627 VNĪ informējusi Pārvaldi par pieņemto lēmumu virzīt nekustamo īpašumu atsavināšanai un lūgusi sniegt norādījumus par kultūras pieminekļa izmantošanu un saglabāšanu. Pārvaldes Latgales reģionālā nodaļa paskaidrojusi (2020.gada 13.oktobra vēstule Nr. NKMP/2020/14.3-07/5048), ka jaunie norādījumi kā administratīvs akts var tikt izdoti tikai adresātiem- īpašniekiem, kas par tādiem ierakstīti zemesgrāmatā. Ja īpašnieks Pārvaldei ir paziņojis par nodomu nekustamo īpašumu atsavināt un kontaktējas ar Pārvaldi, lai vienotos par apsekošanu, tad nav šķēršļu atsavināšanas darījumu noslēgšanai. Kad darījums būs noslēgts, un jauno īpašnieku īpašumtiesības reģistrētas zemesgrāmatā, Pārvalde izsniegs jaunus norādījumus.Vienlaikus Pārvaldes Latgales reģionālā nodaļa informējusi, ka vēstules pielikumā ir pievienojusi Norādījumu projektu par vietējās nozīmes arhitektūras pieminekļa Aleksandra ielā 13, Daugavpilī izmantošanu un saglabāšanu un lūgusi iepazīstināt ar norādījumiem nākamos iespējamos īpašniekus par kultūras pieminekļu aizsardzības prasībām.Saskaņā ar Pārvaldes sagatavotā Norādījumu projekta par vietējās nozīmes arhitektūras pieminekļa „Ēka Nr.37” valsts aizsardzības Nr. 4712 Aleksandra iela 13, Daugavpils kadastra apzīmējums 0500 011 1623, izmantošanu un saglabāšanu 6.punktu Kultūras pieminekļa uzturēšanai un saglabāšanai tiek noteikti sekojoši individuālie norādījumi:1. Līdz ēkas renovācijai veikt primārus un neatliekamos būves konservācijas, kā arī kopšanas pasākumus: atjaunot bojātās jumta konstrukcijas un segumu vai ierīkot pagaidu jumtu, nodrošināt ēkas mūra konstrukciju pasargāšanu no nokrišņu ūdens un nesankcionētas cilvēku darbības postošās ietekmes;2. Būvgaldniecības izstrādājumi - restaurējami vai atjaunojami analogi vēsturiskajiem koka logiem un durvīm tradicionālā risinājumā, saskaņojot ar Pārvaldi, plastikāta vai metāla apdares un konstrukciju izstrādājumu ievietošana nav pieļaujama.Saskaņā ar Būvniecības likuma 21. panta ceturto daļu par būves un tās elementu uzturēšanu atbilstoši būvei izvirzītajām prasībām visā tās ekspluatācijas laikā ir atbildīgs tās īpašnieks. Ievērojot visu iepriekš minēto, nekustamā īpašuma izsoles noteikumos tiks ietverta informācija par atsavināmā nekustamā īpašuma sastāvā esošās būves tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt būves lietošanas drošību atbilstoši normatīvo aktu prasībām, kā arī jāņem vērā Pārvaldes izsniegtie norādījumi par kultūras pieminekļa izmantošanu un saglabāšanu atbilstoši likumā “Par kultūras pieminekļu aizsardzību” noteiktajai kārtībai rīcībai ar nekustamo īpašumu. Izsoles noteikumiem tiks pievienots Pārvaldes Latgales reģionālās nodaļas sagatavotais Norādījumu projekts par vietējās nozīmes arhitektūras pieminekļa Aleksandra ielā 13, Daugavpilī izmantošanu un saglabāšanu.Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī Ministru kabineta 2003.gada 26.augusta noteikumi Nr.474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”.Atsavinot nekustamo īpašumu, jāņem vērā likumā „Par zemes reformu Latvijas Republikas pilsētās” noteiktie ierobežojumi darījumiem ar zemi. Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Rīkojot elektronisko izsoli, sludinājumu ievieto arī elektronisko izsoļu vietnē.Vienlaicīgi ar sludinājumu tīmekļvietnē, VNĪ tīmekļvietnē ievieto arī pārdodamā valsts nekustamā īpašuma izsoles noteikumus.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Rīkojuma projektā minētā nekustamā īpašuma atsavināšanu saskaņā ar Atsavināšanas likuma 4.panta pirmo un otro daļu ierosina Finanšu ministrija (VNĪ).Rīkojuma projekts paredz nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārais novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme | X | Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Ja nekustamais īpašums tiks atsavināts 2021.gadā, tad atsavināšanā iegūtie līdzekļi pēc atsavināšanas izdevumu atskaitīšanas saskaņā ar likuma “Par valsts budžetu 2021.gadam” 44.panta septīto daļu izlietojami VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. Līdzekļi, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim tiks ieskaitīti valsts budžetā. VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un minētā likuma 44.panta septītajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai.Šobrīd nav iespējams noteikt summu, kas tiks ieskaitīta valsts |
|  | budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

Rozenberga 22046774

Liga.Rozenberga@vni.lv